คาร์ล กุสตาฟ เอมิล มันเนอร์เฮม

| จอมพลแห่งฟินแลนด์ผู้ทรงเกียรติ บารอนคาร์ล กุสตาฟ เอมิล มันเนอร์เฮมVR SR, SVR SR ketj> , SL SR |
| --- | --- |
มันเนอร์เฮมเมื่อปี 1940

ประธานาธิบดีคนที่ 6 ของฟินแลนด์
ดำรงตำแหน่ง 4 สิงหาคม 1944 – 11 มีนาคม 1946
นายกรัฐมนตรี: Antti Hackzell Urho Castrén J. K. Paasikivi
ก่อนหน้า: ริสโต รุติ
ถัดไป: ยุโฮ กุสติ ปาสิกิวิ
ผู้บัญชาการกองทัพฟินแลนด์
ดำรงตำแหน่ง 17 ตุลาคม 1939 – 12 มกราคม 1945
ก่อนหน้า: Hugo Österman (ในฐานะผู้บัญชาการของเจ้าภาพ)
ถัดไป: Axel Heinrichs (ในฐานะหัวหน้ากลาโหม)
ดำรงตำแหน่ง 25 มกราคม 1918 – 30 พฤษภาคม 1918
ก่อนหน้า: สถาปนาตำแหน่ง
ถัดไป: Karl Fredrik Wilkama
ผู้สำเร็จราชการแทนพระองค์แห่งฟินแลนด์ ในพระปรมาภิไธย สมเด็จพระเจ้าฟรีดริช คาร์ล
ดำรงตำแหน่ง 12 ธันวาคม 1918 – 26 กรกฎาคม 1919
ก่อนหน้า: เปห์ เอวินด์ สวินฮุฟวุด
ถัดไป: คาร์โล ยุโฮ สโตห์ลเบิร์ก ในฐานะ ประธานาธิบดีแห่งสาธารณรัฐ
 
ข้อมูลส่วนบุคคล
เกิด: 04 มิถุนายน ค.ศ. 1867(1867-06-04) Askainen, ราชรัฐฟินแลนด์, จักรวรรดิรัสเซีย
เสียชีวิต: 27 มกราคม ค.ศ. 1951(1951-01-27) (83 ปี) โลซาน, สวิตเซอร์แลนด์
ที่ไว้ศพ: Hietaniemi cemetery, เฮลซิงกิ
เชื้อชาติ: ฟินแลนด์
ศาสนา: ลูเทอแรน
คู่สมรส: Anastasie Mannerheim, born Arapova (divorced 1919)
บุตร: Anastasie (1893–1977)   Sophie (1895–1963)
วิชาชีพ: เจ้าหน้าที่ทหาร และ รัฐบุรุษ
ลายมือชื่อ: 
ยศที่ได้รับการแต่งตั้ง
รับใช้:  รัสเซีย  ฟินแลนด์
สังกัด: กองทัพจักรวรรดิรัสเซีย White Guard กองทัพฟินแลนด์
ประจำการ: 1887–1917 (รัสเซีย)  1918–1946 (ฟินแลนด์)
ยศ: พลโท (รัสเซีย)  จอมพล (ฟินแลนด์)
ผ่านศึก: สงครามรัสเซีย-ญี่ปุ่น สงครามโลกครั้งที่หนึ่ง สงครามกลางเมืองฟินแลนด์ สงครามโลกครั้งที่สอง สงครามฤดูหนาว  สงครามต่อเนื่อง  สงครามแลปแลนด์ 

บารอน คาร์ล กุสตาฟ เอมิล มันเนอร์เฮม (สวีเดน: Carl Gustaf Emil Mannerheim) เป็นผู้นำกองทัพและรัฐบุรุษชาวฟินแลนด์ มันเนอร์เฮมทำหน้าที่เป็นผู้นำกองทัพฝ่ายขาวในสงครามกลางเมืองฟินแลนด์ ผู้สำเร็จราชการแห่งฟินแลนด์ ( ค.ศ. 1918–1919) ผู้บัญชาการทหารสูงสุดของกองกำลังป้องกันฟินแลนด์ในช่วงสงครามโลกครั้งที่สอง จอมพลแห่งฟินแลนด์ และประธานาธิบดีแห่งฟินแลนด์คนที่ 6 (ค.ศ. 1944–1946)
มันเนอร์เฮมได้เป็นทหารในกองทัพจักรวรรดิรัสเซีย ได้รับตำแหน่งยศพลโท  เขายังมีส่วนในพิธีราชาภิเษกของซาร์นิโคลัสที่ 2 และต่อมาก็มีการพบปะเป็นการส่วนตัวหลายครั้งกับพระเจ้าซาร์ ภายหลังบอลเชวิคก่อการปฏิวัติ ฟินแลนด์ได้ประกาศอิสรภาพแต่ไม่นานก็ได้เข้าพัวพันกับสงครามกลางเมืองระหว่าง"ฝ่ายแดง" ที่สนับสนุนต่อบอลเชวิค และ "ฝ่ายขาว" ซึ่งเป็นกองกำลังทหารของวุฒิสภาแห่งฟินแลนด์ ได้รับการสนับสนุนจากทหารจักรวรรดิเยอรมัน
มันเนอร์เฮมได้รับการแต่งตั้งเป็นผู้นำกองทัพฝ่ายขาว สิบสองปีต่อมา เมื่อฟินแลนด์ทำสงครามกับสหภาพโซเวียตถึงสองครั้ง ตั้งแต่เดือนพฤศจิกายน ค.ศ. 1939 ถึงเดือนกันยายน ค.ศ. 1944 มันเนอร์เฮมได้ประสบความสำเร็จในการนำกองทัพทำการป้องกันประเทศฟินแลนด์ในฐานะผู้บัญชาการทหารสูงสุดของประเทศ ในปี ค.ศ. 1944 เมื่อเห็นโอกาสที่เยอรมันจะพ่ายแพ้สงครามในสงครามโลกครั้งที่สองอย่างชัดแจ้ง มันเนอร์เฮมได้รับเลือกตั้งเป็นประธานาธิบดีแห่งฟินแลนด์และควบคุมการเจรจาสันติภาพกับสหภาพโซเวียตและสหราชอาณาจักร เขาได้ลาออกจากตำแหน่งประธานาธิบดีในปี ค.ศ. 1946 และได้เสียชีวิตในปี ค.ศ. 1951
ในการสำรวจประเทศฟินแลนด์ใน 53 ปีภายหลังจากที่เขาเสียชีวิต มันเนอร์เฮมได้รับการโหวตว่าเป็นชาวฟินแลนด์ที่ยิ่งใหญ่ที่สุดตลอดกาล เมื่อได้รับการยอมรับอย่างกว้างขวางในฟินแลนด์และประเทศอื่นๆในบทบาทที่ไม่มีใครเทียบได้ในการก่อตั้งและต่อมาได้รักษาเอกราชของประเทศฟินแลนด์จากรัสเซีย มันเนอร์เฮมได้รับการขนานนามว่าเป็นบิดาแห่งฟินแลนด์ในยุคปัจจุบัน และเฮลซิงกิ เมืองหลวงฟินแลนด์ได้มีพิพิธภัณฑ์มันเนอร์เฮมที่เป็นอนุสรณ์สถานรำลึกถึงเขาและช่วงเวลานั้นเรียกว่า "สิ่งที่ใกล้ที่สุดคือ อนุสรณ์แห่งชาติ[ฟินแลนด์]" นอกจากนี้เขายังเป็นชาวฟินแลนด์เพียงคนเดียวที่ได้รับตำแหน่งจอมพล ซึ่งเป็นตำแหน่งกิตติมศักดิ์ที่มอบให้แก่นายพลทหารที่มีชื่อเสียงโดยเฉพาะ